चौथे दिन 39 नामांकन, 743 ने दिए शपथ पत्र
इसराना ब्लॉक
पानीपत ब्लॉक
जिले में पंच पद की उम्मीदवार महिलाओं के लिए 775 सीट हैं आरक्षित
नामांकनके अंतिम दिनों में नामांकन करने वालों ने रफ्तार पकड़ ली है। पहले चरण के तीसरे दिन 743 पुराने उम्मीदवारों ने अपने शपथ पत्र दिए जबकि 39 नए नामांकन आए। नामांकन में कुछ चीजें बदली हुई हैं तो कुछ वही पुरानी हैं। अनपढ़ों की जगह पढ़े-लिखे उम्मीदवारों ने ले ली है और अंगूठा लगाने की जगह पेन से हस्ताक्षर होने लगे हैं। लेकिन महिलाओं का घूंघट ऐसे ही बना हुआ है। गांव की पंचायतों में महिलाओं की सहभागिता को बढ़ाने के लिए चुनाव में महिलाओं के लिए सीटें आरक्षित की जाती हैं। इस बार पढ़ी लिखी महिलाएं नामांकन के लिए रही हैं, लेकिन स्थिति वही पुरानी बनी हुई है। आज भी बागडोर उनके बेटों और पतियों के हाथ में ही है।
पंचायत चुनाव के पहले चरण के लिए नामांकन चल रहा है। नामांकन के लिए महिलाओं को केवल औपचारिकता के लिए कार्यालयों में लाया जा रहा है। महिलाएं नामांकन करने के समय घूंघट करके आती हैं और घूंघट में ही केवल हस्ताक्षर करके वापिस लौट जाती हैं। बाकी सभी काम उनके पति करते हैं। ऐसे में सवाल उठता है कि महिलाएं अभी घूंघट में हैं तो गांव की सरकार घूंघट में रह कर कैसे चलाएंगी। क्या इस बार भी महिला पंच या सरपंच केवल नाम के लिए बनेंगी।
महिलाओंके लिए हैं 889 सीट आरक्षित
जिलेमें महिलाओं के लिए कुल 889 सीट आरक्षित की गई हैं। जिसमें पंच पद के लिए सबसे ज्यादा 775 सीट आरक्षित हैं। 61 गांवों में सरपंच बनकर महिलाओं को पूरे गांव की चौधर संभालनी है। ब्लॉक समिति में 47 सीट महिलाओं के लिए आरक्षित हैं। वहीं जिला परिषद में भी 6 वार्डों में महिलाएं चुनाव लड़ेंगी।
पंचायत समिति पद : पंचायतसमिति पद के लिए चौथे दिन 40 पुराने उम्मीदवारों ने शपथ पत्र जमा करवाए। जिसमें 27 पुरुष और 13 महिला उम्मीदवार हैं। एक पुरुष उम्मीदवार ने नया नामांकन किया। अब तक कुल 73 नामांकन हो चुके हैं।
सरपंचपद : सरपंचपद के लिए चौथे दिन कुल 90 उम्मीदवारों ने शपथ पत्र जमा करवाए, जिसमें 57 पुरुष और 33 महिला उम्मीदवार हैं। कुल तीन नए नामांकन आए, जिसमें एक पुरुष और दो महिला उम्मीदवार हैं। अब तक कुल 151 नामांकन हो चुके हैं।
पंचपद : पंचपद के लिए चौथे दिन कुल 228 उम्मीदवारों ने अपने शपथ पत्र जमा करवाए, जिसमें 146 पुरुष और 82 महिला उम्मीदवार हैं। तीसरे दिन कुल 20 नए नामांकन आए, जिसमें 14 पुरुष और 6 महिला उम्मीदवार हैं। अब तक कुल 333 नामांकन हो चुके हैं।
पंचायत समिति पद : पंचायतसमिति पद के लिए चौथे दिन 31 पुराने उम्मीदवारों ने शपथ पत्र जमा करवाए। जिसमें 21 पुरुष और 10 महिला उम्मीदवार हैं। वहीं 4 नए नामांकन आए, जिसमें 2 महिला और 2 पुरुष हैं। अब तक कुल 53 नामांकन हो चुके हैं।
सरपंचपद : सरपंचपद के लिए चौथे दिन कुल 76 उम्मीदवारों ने शपथ पत्र जमा करवाए, जिसमें 47 पुरुष और 29 महिला उम्मीदवार हैं। जबकि 2 पुरुषों ने नया नामांकन दिया। अब तक कुल 117 नामांकन हो चुके हैं।
पंचपद : पंचपद के लिए चौथे दिन कुल 230 उम्मीदवारों ने अपने शपथ पत्र जमा करवाए, जिसमें 152 पुरुष और 78 महिला उम्मीदवार हैं। कुल 8 नए नामांकन आए, जिसमें चार पुरुष और चार महिला उम्मीदवार हैं। अब तक कुल 328 नामांकन हो चुके हैं।
पानीपत. लघुसचिवालय में जिला परिषद के चुनाव के लिए नामांकन भरती महिलाएं।
hin_Deva bho_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva